《喜翁卷归》
宋代·薛师石

我老寡俦侣，年荒值冬迫。
膝下有啼寒，瓶中无储积。
岂不展转思，自欠经营策。
儒冠匪谬误，赋性素褊窄。
渊明疑夙世，荷锄心便适。
嗟余四友朋，惊见三化魄。
一翁尚凄凉，六秩因行役。
家贫病难愈，诗苦发全白。
昨来叩我们，偶信比邻宅。
闻语亟倒屣，已去倏无迹。
知君怀百忧，虽出难久客。
从今幸安居，况有旧泉石。
清晨过穷庐，竟夕主畴昔。
逝者已云远，相期守枯瘠。

作者简介：（1178—1228）温州永嘉人，字景石，号瓜庐。薛弼曾孙。隐居不仕，筑室会昌湖上。工小楷，篆籀斯隶，深造其极。尤工诗。有《瓜庐集》。